Glyn Roberts

Cyn-brifathro, llenor a bardd a dreuliodd rhan fwyaf o'i oes ym Mhwllheli oedd Glyn Roberts (1930 – 2012). Mae'n fwyaf adnabyddus am gyfansoddi geiriau caneuon ar gyfer grwpiau poblogaidd fel John ac Alun, Dylan a Neil a Hogia'r Wyddfa ac ef yw awdur y gân genedlaetholgar, 'Safwn yn y Bwlch'. Cyd gyfansoddodd ddramâu cerdd yn ogystal gydag Annette Bryn Parri, Paul Griffiths, Non Llywelyn, Rhys Glyn a Lowri Mererid a gafodd eu llwyfannu fel rhan o ddathliadau Gŵyl Fai a Gŵyl Cynan yn Mwllheli yn y 1990au. Cyfrannodd golofn misol i'r papur bro Llanw Llŷn am nifer o flynyddoedd. Bu hefyd yn Faer tref Pwllheli ddwywaith rhwng 1971-73 a 2002-2004.

 Gyrfa 
Cafodd ei eni a'i fagu yng Ngharmel, ger Caernarfon. Bu'n brifathro yn Ysgol Gynradd Llanbedrog ac yn ddirprwy-brifathro yn Ysgol Troed-yr-Allt, Pwllheli.

Yn 2001, cyhoeddodd gyfrol am hanes y ddeuawd boblogaidd John ac Alun.

Bu'n briod ag Eirlys ac roedd ganddynt 3 o blant.

 Caneuon 
Cyd-gyfansoddodd nifer helaeth o ganeuon poblogaidd yn Gymraeg gyda chyfansoddwyr megis Barry Jones ac Eleri Fôn, Myrddin Owen, Annette Bryn Parri, Robat Arwyn, John T Jones, Richard Morris, Dylan Parry a Rhys Glyn.

(detholiad) 

 Safwn yn y Bwlch (1969) 
 Y Fordaith Fawr
 Aberfan
 Allwedd y Gell
 Atgof am Eryri
 Cod dy Galon
 Coed y Glyn
 Ddoi di gyda mi (1975) 
 Draw mae'r llais yn galw
 Fflam ein Ffydd (1997)
 Ein Bro (1996)
 Ein Tir (1996)
 Tua'r Gymru Rydd (1996)

Oriel

Cyfeiriadau

Categori:Genedigaethau 1930
Categori:Marwolaethau 2012
Categori:Beirdd Cymraeg o Gymru
Categori:Pobl o Bwllheli